**Тэма**: Правапіс галосных о,э - а

**Мэты:**

1)адукацыйная: фарміраваць уменне пры дапамозе сродкаў мовы абгрунтоўваць сваю думку; адпрацоўваць уменне правільна вызначаць націскны склад у слове; замацоўваць вывучэнне правапісу слоў з літарамі о, э, а;

2)развіваючая: ствараць умовы для развіцця маўлення, увагт, арфаграфічнай пільнасці; удасканальваць навыкі правільнага вымаўлення і пісьма;

3)выхаваучая: выхоўваць інтарэс да школы , камунікатыўныя якасці.

**Тып урока**: традыцыйны, з прымяненнем нестандартных форм работы.

**Абсталяванне**: магнітафон, лісточкі чырвонага і жоўтага колеру, веер галосных літар, карткі з заданнем, “лінеечкі поспеху” для самаацэнкі.

**Ход урока**

**1. Арганізацыйны момант**

- Мы старанныя, уважлівыя, будзем працаваць, падтрымліваць адзін аднаго.

**2. Арфаграфічная размінка**

Адгадаць загадкі. Уставіць прапушчаныя арфаграмы, растлумачыць правапіс, назваць правіла.

*1) На дв..рэ – гарой, а ў хаце – в..дой. (\_\_\_\_\_\_\_\_\_\_\_)*

*2) Хв..ст на дв..ры, нос у н..ры. (\_\_\_\_\_\_\_\_\_\_\_\_)*

*3) Круглая, ды не г..рбуз, з хв..стом, ды не мыш. (\_\_\_\_\_\_\_\_\_\_\_\_\_\_)*

*4) Ляжыць с..сна на ўвесь свет красна, а да кожнага дв..ра па сучку бяжыць. (\_\_\_\_\_\_\_\_\_\_\_\_\_\_)*

Адгадкі: ключ і замок, снег, дарога, рэпка.

**3. Чыстапісанне**

**4. Паведамленне тэмы ўрока**

- Пра якія галосныя ішла размова падчас арфаграфічнай размінкі і чыстапісання? (Пра галосныя о, э, а. )

- Як вы думаеце, над чым мы будзем працаваць на ўроку? (Над правапісам галосных о, э, а.)

**5. Работа па тэме.**

1) Работа з падручнікам

Практ. 103, с.48. (Пры выкананні практыкавання неабходна паўтарыць правіла.)

**Фізкультхвілінка (пад музыку)**

2) Развіццё мовы

Практ. 104, с. 48. (Прачытаць тэкст, адказаць на пытанні)

Паведамленне вучня “Якую карысць прыносіць вожык?”

3) Слоўнікавая работа

- Растлумачыць значэнне слова **мяккі** (тлумачальны слоўнік).

- Скласці сказ з дадзеным словам.

4) Дыферэнцыраваная работа

(На дошцы раней напісаць заданне. Галосныя **о, э, а** закрыць лісточкамі з паперы. Пры праверцы лісточак здымаць.)

* Рабяты, падняўся вецер і знёс некаторыя арфаграмы ў практ. 105, с. 49. (Выканаць практыкаванне 1вучань)
* Нават лісточкі заляцелі на дошку і закрылі ў словах арфаграмы. Адляпіць лісточкі дапаможа мне 2 вучань:

*Ст..лы, ц..ны, д..ждж, ц..гла, гр..бень, н..ра, г..ры, н..га.*

(Самаацэнка.)

(Праверка выканання заданняў вучнямі.)

5) Работа ў пары.

Картка з заданнем. Абазначыць націск у словах. Выправіць памылкі ў напісанніслоў.

*Озёры, цана, рэчка, дамы, жалуды, гара, стрэла, соліць, двары, шэптаць.*

(Самаацэнка.)

(Узаемаправека.)

**6. Вынік урока. Рэфлексія**

- Калі пішуцца галосныя **о** і **э**? Галосная **а**?

- Якая работа вас зацікавіла больш за ўсё? Чаму?

- Дзе сустракаліся цяжкасці?

- Дайце ацэнку сваёй працы. (Адказы дзяцей.)

- Рабяты, вы працавалі добра. Малайцы!

**7. Дамашняе заданне**

Практ. 106, с. 49.